ໃນຕອນແລງເວລາ 14:00 ຂອງວັນທີ 10 ມີຖຸນາ 2015 ທີ່ສະໂມສອນພະແນກ ຍທຂ ແຂວງຊຽງຂວາງ ໄດ້ຈັດປາຖະກະຖາເຊື່ອມຊຶມເອກະສານວັນສຳຄັນຕ່າງໆ ໃນເດືອນເມສາ ຂຶ້ນ. ໂດຍການເປັນປະທານ ຂອງທ່ານ ສົມພອນ ສີອາໄພ ກຳມະການພັກແຂວງ, ເລຂາຄະນະພັກຮາກຖານ ຫົວໜ້າພະແນກ ຍທຂ ແຂວງຊຽງຂວາງ ເຊິ່ງມີພະນັກງານ-ລັດຖະກອນເຂົ້າຮ່ວມຮັບຟັງເຊື່ອມຊຶມ ທີ່ມາຈາກພາກສ່ວນຕ່າງໆທີ່ຂຶ້ນກັບຮາກຖານພັກ ພະແນກ ຍທຂ ເຊັ່ນ: ຫ້ອງການຄຸ້ມຄອງສະໜາມບິນ, ກອງຄຸ້ມຄອງຈາລະຈອນທາງອາກາດ ແລະ ພະນັກງານ-ລັດຖະກອນ, ອາສາສະໝັກ ພະແນກ ຍທຂ ເຂົ້າຮ່ວມລວມທັງໝົດ 86 ສະຫາຍ. ເນື້ອໃນເອກະສານທີ່ເຜີຍແຜ່ເຊື່ອມຊຶມໃນຄັ້ງນີ້ມີຄື: ວັນເກີດທ່ານ ກາກໝາກ ຄົບຮອບ 197 ປີ; ໄຊຊະນະບັ້ນຮົບດຽນບຽນຟູ ຄົບຮອບ 61 ປີ; ໄຊຊະນະຂອງສະຫະພາບໂຊຫວຽດ ເໜືອຟາດຊິດເຢຍລະມັນ ໃນສົງຄາມໂລກຄັ້ງທີ່ II; ວັນພ່າວົງປິດລ້ອມຂອງກອງພັນທີ່ II ທີ່ທົ່ງໄຫຫີນ ຄົບຮອບ 56 ປີ; ວັນໂຕນຄຸກຢ່າງມະຫັດສະຈັນ ອງຜູ້ນຳແນວລາວຮັກຊາດ ທີ່ຄຸກໂພນເຄັງ ແລະ ວັນເກີດຂອງປະທານ ໂຮຈີມິນ. ນອກຈາກບັນດາເນື້ອໃນເອກະສານທີ່ກ່າວມາຂ້າງເທິງນີ້ແລ້ວ ທ່ານ ປະທານກອງປະຊຸມຍັງໄດ້ໂອ້ລົມບາງປັນຫາທີ່ເປັນປະກົດການຫຍໍ້ທໍ້ໃນສັງຄົມອີກຕື່ມ ຊຶ່ງເຮັດໃຫ້ພະນັກງານ-ລັດຖະກອນທຸກທົ່ວໜ້າ ມີສະຕິລະວັງຕົວໃດ້ານຕ່າງໆອີກຕື່ມ. ການປາຖະກະຖາໄດ້ດຳເນີນໄປເປັນເວລາ 1 ຕອນ ແລະ ຈົບລົງດ້ວຍຜົນສຳເລັດອັນຈົບງາມ.